Diari Oficial de la Generalitat Valenciana


Sumari del DOGV 3808, del 04-08-2000 (2000/6251)

RESOLUCIÓ de 18 de juliol de 2000, de la Direcció General de Personal, de la Conselleria de Cultura i Educació, per la qual s'aprova l'expedient dels procediments selectius d'ingrés i accés als cossos docents de professors d'Ensenyament Secundari, professors tècnics de Formació Professional i professors d'escoles oficials d'idiomes convocats per Ordre de 29 d'abril de 1999, de la Conselleria de Cultura, Educació i Ciència.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3808

Data del DOGV
:   04-08-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/6251


Data del document
:   18-07-2000

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * ensenyament secundari
    * ensenyament d'idiomes
    * personal docent
    * ensenyament professional
    * concurs administratiu
    * formació professional

RESOLUCIÓ de 18 de juliol de 2000, de la Direcció General de Personal, de la Conselleria de Cultura i Educació, per la qual s'aprova l'expedient dels procediments selectius d'ingrés i accés als cossos docents de professors d'Ensenyament Secundari, professors tècnics de Formació Professional i professors d'escoles oficials d'idiomes convocats per Ordre de 29 d'abril de 1999, de la Conselleria de Cultura, Educació i Ciència. [2000/S6251]
  
Per Resolució de 15 d'octubre de 1999, del director general de Personal, es nomena funcionaris en pràctiques dels cossos docents de professors d'Ensenyament Secundari, professors tècnics de Formació Professional i professors d'escoles oficials d'idiomes als aspirants seleccionats en el marc dels procediments selectius convocats per Ordre de 29 d'abril de 1999.
  
Conclosa la fase de pràctiques i comprovat que els aspirants declarats aptes en la mateixa reuneixen els requisits generals i específics de participació que estableix la convocatòria, resolc:
  
Primer
  
Declarar aptes en la fase de pràctiques, per haver rebut l'esmentada avaluació de la comissió qualificadora corresponent, els aspirants que es relacionen en l'annex I a la present resolució.
  
Segon
  
Aprovar l'expedient dels procediments selectius d'ingrés i accés a estos cossos docents convocats per Ordre 29 d'abril de 1999. Per esta Direcció General es remetrà la llista d'aspirants seleccionats relacionats en l'annex I a la present resolució, i també la d'aquells aspirants seleccionats que estaven exempts de la realització de la fase de pràctiques del Ministeri d'Educació, Cultura i Esports, que procedirà al nomenament de funcionaris de carrera del cos docent pel qual hi hagen participat, de conformitat amb la puntuació obtinguda.
  
Tercer
  
De conformitat amb allò previst en l'article 13, lletra d) del Reial Decret 850/1993, de 4 de juny, els aspirants que hagen superat el procés selectiu en virtut d'esta convocatòria hauran d'obtenir la seua primera destinació definitiva en l'àmbit de gestió de la Conselleria de Cultura, Educació i Ciència, acudint amb caràcter forçós al concurs, conforme disposa l'article 2, en el seus apartats 2 i 3 del Reial Decret 2112/1998, de 2 d'octubre.
  
Quart
  
Contra aquesta resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià i la disposició addicional quinzena de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal en el termini d'un mes comptat des de l'endemà de la seua publicació o interposat directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats a partir de l'endemà de la seua publicació.
  
València, 18 de juliol de 2000.- El director general de Personal: José Cano Pascual.